กองทุนทองคำที่ใหญ่ที่สุดในโลก SPDR GOLD TRUST
19 พฤศจิกายน 2565

กองทุนทองคำที่ใหญ่ที่สุดในโลก SPDR GOLD TRUST
SPDR Gold Trust เป็นกองทุนรวมดัชนีที่มุ่งเน้นสร้างผลตอบแทนให้ใกล้เคียงกับการเคลื่อนไหวของราคาทองคำในตลาดโลก และยังจัดว่าเป็นกองทุนทองคำแท่งที่ใหญ่ที่สุดในโลก ที่มีผู้จัดการกองทุน คือ World Gold Trust Services, LLC กองทุน SPDR นี้ได้จดทะเบียนซื้อขายในตลาดหลักทรัพย์ถึง 4 แห่ง ได้แก่ ตลาดหลักทรัพย์นิวยอร์ก, ตลาดหลักทรัพย์สิงคโปร์ ,ตลาดหลักทรัพย์ฮ่องกงและตลาดหลักทรัพย์ญี่ปุ่น
กองทุน SPDR Gold Trust มีความน่าสนใจ เนื่องจากจะนำเงินไปลงทุนในทองคำแท่งโดยตรง (100% Gold Bullion) ไม่ได้เป็นการถือทองคำในตราสารอนุพันธ์ และยังถือว่าเป็นกองทุน ETF กองเดียวที่มี Physical Gold Back Up มากกว่า 99% โดยทองคำแท่งทั้งหมดจะถูกเก็บรักษาที่ธนาคาร HSBC ประเทศสหรัฐอเมริกา นักลงทุนไม่ต้องเก็บรักษาทองคำแท่งด้วยตนเอง เพราะมีผู้เก็บรักษาให้ ทำให้สะดวกสบายและนักลงทุนไม่ต้องเสียค่าใช้จ่ายในการเก็บรักษาทองคำเพิ่มเติมอีกด้วย กองทุนทองคำหลายกองทุนจึงนิยมมาลงทุนในกองทุน SPDR ทำให้กลายเป็นกองทุนทองคำที่ใหญ่ที่สุดในโลก ดังนั้น การเคลื่อนไหวของกองทุน SPDR จึงส่งผลต่อ Sentiment ของตลาดทองคำ และยังช่วยสะท้อนทิศทางราคาทองคำอีกด้วย
ข้อดีของการลงทุนในกองทุน SPDR Gold Trust
มีสภาพคล่องในการซื้อขายสูง เนื่องจากทองคำแท่งมีการซื้อขายตลอด 24 ชั่วโมง
ค่าใช้จ่ายในการลงทุนต่ำ เมื่อเทียบกับการลงทุนเองในทองคำโดยตรง
ราคาซื้อขายสะท้อนภาวะตลาดที่แท้จริง
ราคาที่ซื้อขายในตลาดมีความโปร่งใส
มีสถานที่เก็บทองคำทั้งหมดภายใต้มาตรฐานความปลอดภัยในห้องเก็บทองคำที่มีความแข็งแรงมั่นคง (Strong Room)
กองทุนรวมที่เกี่ยวข้อง
K-GOLD-A(D): กองทุนเปิดเค โกลด์-A ชนิดจ่ายเงินปันผล
K-GOLD-A(A): กองทุนเปิดเค โกลด์-A ชนิดสะสมมูลค่า
นโยบายการลงทุน
•กองทุนเน้นลงทุนในหน่วยลงทุนของกองทุน SPDR Gold Trust (USD)
•กองทุนป้องกันความเสี่ยงจากอัตราแลกเปลี่ยนไม่น้อยกว่า 90% ของมูลค่าเงินลงทุนต่างประเทศ
•กองทุนหลักเน้นลงทุนในทองคำแท่งเพื่อสร้างผลตอบแทนก่อนหักค่าใช้จ่ายให้ใกล้เคียงกับการเคลื่อนไหวของราคาทองคำแท่งในตลาดโลก
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #SPDRGLODTRUST